als_Latn dik_Latn sag_Latn
Microsoft ka nxjerrë një version të ri të programit SkyDrive por që e ka quajtur OneDrive. Kjo ka ndodhur falë një gjyqi që është bërë për emrin e programit ndërmjet televizionit British TV dhe kompanisë BSkyB në Evropë.
Kompania Redmond nuk ka ndryshuar thjesht markën, por ka bërë përditësime dhe e ka sjellë programin me disa veçori të reja, në mënyrë që produkti të shitej më shumë. Emri i ri i programit ka dalë tek sistemi Windows 8.1, pasi ka nevojë për një përditësim në mënyrë që të ndyshojë. Të gjitha pajisjet e tjera duke përfshirë Xbox One dhe Xbox 360 do të përditësohen automatikisht sot. Dhe kjo do të ndodhë për të gjithë botën.
Programi OneDrive do t’ju lejojë të ngarkoni video dhe do të keni mundësi t’i ndani ato me njerëzit tuaj të dashur. Me këtë program do të keni mundësi t’i ngarkoni videot në formatin që ato janë, dhe personat që do t’i shikojnë kanë mundësi të zgjedhin cilësinë e videos dhe shpejtësinë.
Nëse doni të ndani diçka, kjo është shumë e thjeshtë, vetëm duhet të klikoni aty ku lexon “sharing boxes”. Facebook-u i është shtuar këtij programi në mënyrë që ta keni më të thjeshtë lidhjen me miqtë tuaj. E njëjta gjë ka ndodhur dhe me Twitter-in si dhe me rrjete të tjera shoqërore. OneDrive ka 7 Giga memorie në kompjuter ndërsa në telefon 3 Giga. Dhe për çdo shok që do të keni do t’ju shtohen 500 Mega.
(Herë të lexuara: 202)
als_Latn als_Latn als_Latn als_Latn als_Latn